ROZHODNUTIE KOMISIE
z 21. mája 2008,
ktorým sa mení a dopĺňa rozhodnutie 2003/467/ES, pokiaľ ide o vyhlásenie, že určitý správny región Talianska je úradne uznaný za oblasť bez výskytu bovinnej tuberkulózy, a že určité správne regióny Poľska sú úradne uznané za oblasti bez výskytu enzootickej bovinnej leukózy
[oznámené pod číslom K(2008) 1876]
(Text s významom pre EHP)
(2008/404/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej prílohu A kapitolu I ods. 4 a prílohu D kapitolu I časť E,
keďže:
(1)
Smernicou 64/432/EHS sa ustanovuje, že je možné členský štát alebo časť členského štátu úradne vyhlásiť za oblasť bez výskytu bovinnej tuberkulózy a enzootickej bovinnej leukózy u stád hovädzieho dobytka, ak sú dodržané určité podmienky stanovené v tejto smernici,
(2)
Zoznamy regiónov členských štátov, ktoré sú vyhlásené za oblasti bez výskytu bovinnej tuberkulózy a enzootickej bovinnej leukózy, sú stanovené v rozhodnutí Komisie 2003/467/ES z 23. júna 2003 ustanovujúcom úradný status stád hovädzieho dobytka bez výskytu tuberkulózy, brucelózy a enzootickej bovinnej leukózy v niektorých členských štátoch a regiónoch členských štátov (2).
(3)
Taliansko predložilo Komisii dokumentáciu preukazujúcu súlad s príslušnými podmienkami ustanovenými v smernici 64/432/EHS, pokiaľ ide o všetky provincie v regióne Veneto, aby bolo možné uvedený región považovať za oblasť Talianska bez výskytu bovinnej tuberkulózy.
(4)
Po zhodnotení uvedenej dokumentácie by tento taliansky región mal byť úradne uznaný za oblasť bez výskytu bovinnej tuberkulózy v tomto členskom štáte.
(5)
Poľsko predložilo Komisii dokumentáciu, v ktorej preukazuje plnenie príslušných podmienok stanovených v smernici 64/432/EHS, pokiaľ ide o dva administratívne regióny (powiaty) v rámci vyššieho správneho celku (vojvodstva) Małopolskie, aby bolo možné uvedené regióny považovať za oblasti Poľska bez výskytu enzootickej leukózy dobytka.
(6)
Po zhodnotení uvedenej dokumentácie by tieto oblasti (powiaty) v Poľsku mali byť úradne uznané za oblasti bez výskytu enzootickej leukózy dobytka v tomto členskom štáte.
(7)
Rozhodnutie 2003/467/ES by sa preto malo zodpovedajúcim spôsobom zmeniť a doplniť.
(8)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Prílohy I a III k rozhodnutiu 2003/467/ES sa menia a dopĺňajú v súlade s prílohou k tomuto rozhodnutiu.
Článok 2
Toto rozhodnutie je určené členským štátom.
V Bruseli 21. mája 2008